Trei bărbaţi înarmaţi au încercat, duminică, să atace o secţie de poliţie din districtul Nor-Nork din Erevan, capitala Armeniei, a anunţat Ministerul de Interne din această țară, potrivit Reuters.
Conform informaţiilor preliminare, doi dintre cei trei bărbaţi au fost răniţi ca urmare a detonării grenadelor de mână pe care le aveau asupra lor.
Cel de-al treilea bărbat s-ar afla încă în faţa secţiei de poliţie cu o grenadă.
Agenţia rusă Tass relatează că şeful poliţiei armene se află la faţa locului şi negociază cu bărbatul.
Și agenţia rusă de ştiri Interfax a relatat duminică, citând presa locală, că bărbatul înarmat ar putea aparţine organizaţiei Combat Brotherhood (Frăţia Combatanţilor), ai cărei aproximativ 50 de membri au fost reţinuţi în cursul zilei.
Ulterior, organizaţia a negat informaţiile privind implicarea sa, spunând că nu a avut nimic de-a face cu incidentul, relatează Sputnik Armenia.